ΓΡΑΠΤΗ ΕΡΩΤΗΣΗ E-3116/00

υποβολή: Hiltrud Breyer (Verts/ALE) προς την Επιτροπή

(6 Οκτωβρίου 2000)

Θέμα: Οι κίνδυνοι που εγκυμονεί η χρήση του εντομοκτόνου χλωροπυριφός

Η χρήση του εντομοκτόνου χλωροπυριφός, η οποία επιτρέπεται στην ΕΕ,πόκειται στις ΗΠΑ σε αυστηρούς περιορισμούς, . Τόσο στους οικιακούς χώρους και στους κήπους όσο και, μεταξύ άλλων, στα σχολεία, τα νηπιαγωγεία και τα νοσοκομεία, προβλέπεται, μέχρι το τέλος του 2001, να απαγορευτεί η χρήση των προϊόντων που περιέχουν την ουσία χλωροπυριφός.

1. Γνωρίζει η Επιτροπή ότι, σύμφωνα με μελέτη της αμερικανικής Υπηρεσίας Περιβάλλοντος ΕΡΑ, το εν λόγω παρασιτοκτόνο ανήκει στις χημικές ουσίες που απειλούν σοβαρά την ανθρώπινηγεία;

2. Η απαγόρευση του εντομοκτόνου χλωροπυριφός αφορά στις ΗΠΑ περισσότερα από 800 επιμέρους προϊόντα. Γνωρίζει η Επιτροπή ποια από τα προϊόντα, για τα οποία έχει χορηγηθεί στην ΕΕ άδεια κυκλοφορίας, περιέχουν την εν λόγω ουσία; Εάν ναι, θα μπορούσε η Επιτροπή να καταρτίσει κατάλογο αυτών των προϊόντων;

3. Γνωρίζει η Επιτροπή ότιπάρχουνποκατάστατα για την απηρχαιωμένη αυτή χημική ουσία; Με ποιο τρόπο προωθεί η Επιτροπή τηνποκατάσταση της;

4. Πότε προτίθεται η Επιτροπή να ακολουθήσει το παράδειγμα των ΗΠΑ και να περιορίσει τη χρήση του χλωροπυριφού στην ΕΕ, τηρώντας έτσι την αρχή της πρόληψης;

Απάντηση του κ. Byrne Εξ ονόματος της Επιτροπής

(15 Νοεμβρίου 2000)

1. Η Επιτροπή γνωρίζει ότι στις Ηνωμένες Πολιτείες έχει αναθεωρηθεί η χρήση του χλωροπυριφού, έχει λάβει αντίγραφα των αμερικανικών αξιολογήσεων κινδύνου και έχει συνομιλήσει για αυτές με τις αμερικάνικες αρχές.

2. Η Επιτροπή αναπτύσσει βάση δεδομένων για τη συλλογή όλων των πληροφοριών που αφορούν τα εγκεκριμένα προϊόντα φυτοπροστασίας στα κράτη μέλη. Τα κράτη μέλη πρέπει ακόμη να αναπτύξουν τις ηλεκτρονικές διεπαφές ώστε να λειτουργήσει το σύστημα. Ωστόσο, οι εν λόγω πληροφορίες διατίθενται στα συγκεκριμένα κράτη μέλη.

3. Η Επιτροπή δεν έχει θεσπίσει συγκεκριμένο πρόγραμμα για την προώθηση της χρήσης εναλλακτικών προϊόντων αντί του χλωροπυριφού. Ωστόσο, στο πλαίσιο των ερευνητικών προγραμμάτων που χρηματοδοτούνται από την Επιτροπή, είναι επιλέξιμες για χρηματοδότηση προτάσεις για την ολοκληρωμένη καταπολέμηση των επιβλαβών οργανισμών.

4. Ο χλωροπυριφός είναι φυτοπροστατευτικό προϊόν που βρίσκεται σε στάδιο αξιολόγησης επίσης στο πλαίσιο του πρώτου προγράμματος αναθεώρησης τωνπαρχουσών δραστήριων ουσιών δυνάμει του κανονισμού (ΕΟΚ) 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά(1). Στόχος της αξιολόγησης είναι να καθοριστεί εάν ενδείκνυται ή όχι η συμπερίληψη σε τελικό κατάλογο ουσιών (Παράρτημα Ι της οδηγίας 91/414/ΕΟΚ του Συμβουλίου, της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(2)) που μπορούν να χρησιμοποιούνται σε φυτοπροστατευτικά προϊόντα στην Κοινότητα. Ο κανονισμός προέβλεπε ότι οι αιτούντεςποχρεούνται ναποβάλλουν όλες τις απαιτούμενες από την οδηγία πληροφορίες, που συν τοις άλλοις αφορούν τον αντίκτυπο στηνγεία των ανθρώπων και των ζώων και στο περιβάλλον. Οι πληροφορίες έπρεπε ναποβληθούν πριν από τις 30 Απριλίου 1995, στο κράτος μέλος που κάνει την εισήγηση (για τον χλωροπυριφό, Ισπανία). Οποιοδήποτε ενδιαφερόμενο μέρος μπορούσε επίσης ναποβάλλει μέχρι την εν λόγω ημερομηνία τεχνικές ή επιστημονικές πληροφορίες όσον αφορά τον δυνητικά επικίνδυνο αντίκτυπο της ουσίας ή των καταλοίπων της στηνγεία των ανθρώπων και των ζώων και στο περιβάλλον. Το εισηγούμενο κράτος μέλος εξέτασε όλες τις πληροφορίες πουποβλήθηκαν για τον χλωροπυριφό και κατάρτισε σχετικό σχέδιο έκθεσης αξιολόγησης πουποβλήθηκε στις 7 Μαΐου 1999 στην Επιτροπή και σταπόλοιπα κράτη μέλη.

Σύμφωνα με τις προβλεπόμενες από τον κανονισμό διαδικασίες, ο φάκελος διαβιβάστηκε αμέσως προς εξέταση σε ειδικούς εμπειρογνώμονες από πέντε κράτη μέλη ώστε να μελετηθούν λεπτομερώς όλοι οι κλάδοι της ανθρώπινηςγείας και της περιβαλλοντικής ασφάλειας. Όλα τα κράτη μέλη συζήτησαν για το φάκελο και τα αποτελέσματα της εξέτασης στο πλαίσιο της συνεδρίασης της ομάδας εργασίας αξιολόγησης της μόνιμης φυτοϋγειονομικής επιτροπή τον Ιούλιο του 2000. Ως εκ τούτου επισημάνθηκαν ορισμένες απαιτήσεις δεδομένων, οι οποίες συζητήθηκαν στα τέλη Οκτωβρίου 2000 σε συνάντηση με τονποβάλλοντα την κοινοποίηση, το εισηγούμενο κράτος μέλος και την Επιτροπή. Τα συμπεράσματα της εν λόγω συνεδρίασης θα διαβιβαστούν στη μόνιμη φυτοϋγειονομική επιτροπή. Ανάλογα με το αποτέλεσμα των εν λόγω συζητήσεων θα κληθεί να γνωμοδοτήσει σε εύθετο χρόνο η αρμόδια μόνιμη επιτροπή.

(1) ΕΕ L 366 της 15.12.1992.

(2) ΕΕ L 230 της 19.8.1991.